Inflasie daal in Mei | Maroela Media
Die koers is 0.3% laer as die ooreenstemmende jaarlikse koers van 5.9% in April 2013. Pryse het gemiddeld met 0.3% afgeneem tussen die twee maande.
Die VPI meet die veranderinge in die prysvlak van verbruikersgoedere en -dienste.
StatsSA sê inflasie op kos en nie-alkoholiese produkte het van 6.2% in April tot 6.4% in Mei gestyg. Die prysindeks vir behuising en dienste te make met behuising het met 0.1% gestyg. Die koste van vervoer het met 2% gedaal, hoofsaaklik weens ŉ petrolprysdaling van 73c per liter.
Provinsies met ŉ jaarlikse inflasiekoers laer of gelykstaande aan die algemene inflasie was Gauteng (5.6%), Mpumalanga (5.6%), Vrystaat (5.5%), Noord-Kaap (5.4%), KwaZulu-Natal (5.4%), Wes-Kaap (5.1%) en Oos-Kaap (4.7%).
Provinsies met ŉ jaarlikse inflasiekoers hoër as die algemene inflasie was Noordwes en Limpopo teen 5.8%.
Annabel Bishop, ekonoom van Investec, het gesê inflasie sal na verwagting in 2013 en 2014 binne die doelwit bly. “Die swak aanvraag in die Suid-Afrikaanse ekonomie in die tweede kwartaal van 2013 word in Mei se VPI-syfers reflekteer,” het sy gesê.